
Nama Shamsiah Fakih bersinonim dengan Parti Komunis Malaya yang suatu ketika 
dahulu merupakan ancaman besar kepada rakyat dan negara. Namun jika 
dibandingkan dengan Musa Ahmad, Chin Peng, Chien Tian, Rashid Maidin atau 
Abdullah CD., Shamsiah Fakih bukaniah dari golongan 'core' komunis, Lalu 
mengapakah dia mendapat tentangan yang begitu hebat daripada masyarakat 
apabila dia menyatakan hasratnya untuk kembali ke Malaysia? 



SADDAM HUSSEIN B 

PENYELAMAT ATAU PEMUSNAH? 

Siapakah Saddam Hussein sebenarnya? 
Penyelamat? Pemusnah? Lama selepas 
berakhirnya perang ini orang akan bercakap 
tentang strategi peperangan dan kekuatan 
semangat dan dedikasi bala tenteranya. 
Sekalipun Saddam tewas, api keberaniannya 
dan kecekapannya menghadapi 28 negara yang 
bersatu di belakang Amerika akan sentiasa 
diingat. Senario politik ketenteraan di Teluk 
akan berubah selama-lamanya. 





DAN TRADISI 
KECEMERLANGAN 

Universiti wujud dalam konteks sosial 
dan nasional. Justeru itu selain daripada 
fungsi utama universiti sebagai institusi 
untuk menghayati hakikat budaya ilmu 
pada peringkat yang paling tinggi, 
universiti juga mempunyai fungsi sosial, 
sebagaimana ilmu juga mempunyai 
dimensi sosial, praktikal dan utilitarian. 

LAPORAN PENYIASATAN 




SIAPA SEBENARNYA 

SHAMSIAH 




Oleh FATINI YAACOB 



Laporan Penyiasatan ini cuba mencari jawapannya. 

Usaha ini rupa-rupanya tidak semudah yang disangka. 

Rasa marah dan benci terhadap Shamsiah Fakih masih 

menghantui banyak orang; walaupun pada satu ketika 

sejarah juga telah mencatatkan Shamsiah Fakih adalah 

nasionalis tulen yang sanggup mati menghalau penjajah 

demi bangsa dan negaranya. Laporan Penyiasatan ini 

tidak lebih daripada hanya ingin memaparkan yang hitam 

dan yang putih tentang Shamsiah Fakih seadanya. 

BAG! kebanyakan orang, Shamsiah Fakih adalah nama 
yang dibenci, didendami tetapi dikagumi. Segelintir sa- 
haja yang menghargai dan menyayangi. Shamsiah Fakih 
mengukir legenda selama 42 tahun! Marah, benci, den- 
dam, gerun, hairan dan tertanya-tanya.... Mengapakah 
Shamsiah yang berasal daripada keturunan yang dihor- 
mati, seorang ustazah yang dikatakan boleh mentafsir 
30 juz al-Quran dengan baik, teguh akidahnya, tegas 
pendiriannya membela agama; bijak dan petah berbahas 
atas kebenaran, boleh terpesong kepada komunis yang 
antiagama? 

Mengapakah Shamsiah yang sanggup mengorbankan 
empat perkahwinannya semata-mata kerana cintakan 
negara dan bangsa, rela menderita kerana mahu mengusir 
penjajah dari bumi Malaya, sanggup terus bersekongkol 
dengan komunis walaupun penjajah telah tiada dan bumi 
Malaya telah merdeka? 

Di manakah silapnya? Apakah yang dicarinya? Apa- 
kah puncanya? Dan mengapa hanya kini dia mahu 
kembali, mengapa tidak dahulu sewaktu pengampunan 
ditawarkan? Hanya Shamsiah Fakih yang dapat men- 
jawab. 

Untuk generasi muda: segala yang akan kami paparkan 
secara bersiri tentang Shamsiah Fakih ini mudah-mu- 
dahan akan menjadi pengajaran. Untuk generasi tua: 
tulisan ini tidak bertujuan untuk mewirakan Shamsiah. 
Segalanya untuk renungan dan bahan kajian. 

Shamsiah Fakih bukanlah nama se- 
benarnya. Fakih bukan nama bapa- 
nya atau nama suaminya dan bukan 
ilea nama samaran Shamsiah. Nama penuh 
i n siah sepatutnyadieja- Shamsiah binti 
Siiitui bin Sulaiman. Dari mana datangnya 
F a - ? 

Fikih merupakan gelaran bagi orang 

ms rerpendidikan agama yang mendalami 

lya dalam bidang fikah. Gelaran ini 

an ah untuk bapanya-Sutan bin Sulaiman 

. _-jnan Minangkabau berasal dari kam- 

z-.±r z Sumpu Padang, Sumatera dan bukan 

intuk Shamsiah. 

Sutan bin Sulaiman memperolehi ge- 

Hvan ini setelah tamat belajar di sebuah 

■:i !ah agama di Padang, Sumatera Barat. 

ntuk menyandang gelaran ini tidaklah 

iidah. Tidak sekadar mendalami bidang 

imu fikah tetapi juga penghayalan terhadap 
■ j tersebut dan amalannya lurut diambil 
I "-. 

Sesuai dengan tahap keilmuannya dan 
"_>.at kepimpinannya, orang-orang seperti 
x ;au digalakkan oleh guru-guru mereka 
upaya menjalankan tanggungjawab dak- 
»ah- menyebarkan syariat Islam ke seluruh 
f^iosok bumi. 

Mereka diingatkan bahawa ilmu yang 
*ki adalah untuk disebarkan dan dimanfa- 
j(kan - bukan untuk disimpan dan dilupa- 
Lan. Ilmu yang bcrkat adalah ilmu yang 
Ji^uburkan. 

Mereka juga diingatkan tentang sunnah 
Rasulullah dalam mencari rczeki. Sembilan 
rvrsepuluh re/.eki berada dalam bidang 
pemiagaan. Oleh itu pesan gurunya, "Hi- 
dupkanlah keluargamu dengan rezeki halal 
Jaripada pemiagaan dan suburkanlah aga- 
mamu dengan ilmu dan amalan". 

Berbekalkan pesanan guru-gurunya. 
Fakih Sutan bin Sulaiman mula meneongak 
Jan meneorakkan masa depannya. Kalau 
linggal di kampungnya sahaja tidak ada 
-aiahnya. Masalahnyadia belum menyahut 
-cruan gurunya.. 

Walaupun boleh berdakwah di sekitar 
sekolah agama dan kampungnya. itu masih 
belum eukup mengikut kriteria "dakwah' 
yang dihasratkan oleh guru-gurunya. 

Sebagai murid yang baik dan menjadi 
contoh dia tahu semua mala bertumpu ke- 
padanya. Mereka mengharapkan dia dapat 
memikul tanggungjawab dakwah yang lebih 
jauh dan bermakna seperti kawan-kawan- 
nya yang berjaya sebelum ini. 

Dia mempe'rkuatkan tekad. Dia harus 
berani menerima cabaran hidup dalam ber- 
dakwah. Dia tidak boleh mengalah sebelum 
mencuba. 

Setelah difikirkan masak-masak. Fakrh 
Sutan mengambil keputusan untuk menya- 
hut cabaran guru-gurunya. Dia percaya 
berkat keikhlasan hati dan doa guru 7 guru- 
nya dia akan berjaya berdakwah dan se- 
kaligus hidup merantau. Kalau asalnya be- 
nih yang baik, jatuh ke laut akan menjadi 
pulau. Di mana bumi dipijak di situlah la- 




Fakih Sutan atau 'Fakih Godang' 



ngit dijunjung. 

Kini tekadnya sudah dibulatkan. Biar 
apa pun rintangan selama hidup di rantau 
orang dia tetap akan tabah menghadapi. 

Walaupun berat hati untuk meninggal- 
kan kedua-dua ibu bapa dan adik-adiknya 
yang masih kecil Fakih Sutan tidak ada 
pilihan lain. Dia terpaksa meninggalkan 
keluarganya- kedua-dua ibu bapa dan lima 
adik perempuannya. 

•Dia menyerahkan keselamatan keluar- 
ganya kepada Allah s.w.t., dan dia sangat 
yakin Allah akan bersamanya. 

Walaupun kedua-dua ayah bondanya 
berat untuk melepaskannya, namun mereka 
menahan perasaan kerana tanggungjawab 
orang-orang berilmu bukanlah pekara kecil 
dan bukan lagi urusan kedua-dua ibu bapa. 
Mereka sepatutnya merestui pemergian ini. 

Pada suatu pagi yang cerah, kira-kira 
pada tahun 1917 - dengan hati yang berat 
tetapi rela - kedua-dua mereka melepaskan 
Fakih Sutan merantau - membawa nasib 
ke negeri orang. Pesanan mengiringinya - 
" Pandai-pandailah membawa diri di rantau 
orang. Dan jangan lupakan Allah". 

Fakih Sutan memeluk cium kedua-dua 
ibu bapanya. Dia menyalami adik-beradik- 
nya sebelum berlalu meninggalkan mereka. 
Sungguh sayu rasa hatinya mahu mening- 
galkan kampung halaman dan keluarga 
tercinta. Terutama adik-adiknya yang masih 
kecil dan mengharapkan bantuannya. 

Ibunya mengiringi pemergian Fakih 
Sutan sambil menahan air mata, sehingga 
hiking daripada pandangan. Ibu mana yang 
tidak sedih melihat anak yang dididik dan 
dijaga siang dan malam kini akan berjauhan. 



Walaupun timbul keraguan di hatinya - 
terjagakah makan minum Sutan nanti, di 
manakah nanti tempat tidurnya, selamatkah 
hidupnya di tempat orang, dan bermacam- 
macam lagi bermain di dalam fikiran, na- 
mun dilawan perasaannya. 

Hanya pada Allah dia berserah semoga 
Fakih Sutan selarnat ketika mengharung 
samudera dan selarnat menempuh hidup 
sendirian di tempat orang. 

Dengan berbekalkan beberapa buah 
kitab dan sedikit makanan kering bekalan 
ibunya, Fakih Sutan menumpang bot me- 
nuju ke Kelang. Fikirannya melayang jauh 
mencongak-congak hari depannya. Apakah 
nasib yang akan ditempuhnya - selamatkah 
dia di negeri orang nanti? 

Bolehkah dia hidup di bumi asing itu? 
Walaupun Tanah Melayu itu serumpun de- 
ngan Indonesia dan ramaf kawan-kawannya 
telah berjaya di sana, namun itu masih be- 
lum cukup menjamin apa-apa untuk dirinya. 
Dia masih ragu-ragu. 

Fakih Sutan melayan fikirannya se- 
hingga tertidur. Dia terkejut apabila ba- 
hunya ditepuk orang. Seorang kawan seko- 
lahnya menyedarkan dia daripada la- 
munan. Kawannya itu menceritakan perihal 
dirinya yang sudah sekian lama mencari 
rezeki di Tanah Melayu. 

Fikirannya sedikit tenang. Kini dia tidak 
lagi gundah memikirkan nasibnya dan pe- 
nerimaan orang di tanah asing itu. Kebe- 
tulan pula kawannya itu mempelawa beliau 
untuk menumpang di rumahnya buat se- 
mentara waktu. Dalam malu-m'alu dan berat 
hati dia menerima pelawaan kawannya itu. 

Kawannya menetap berdekatan dengan 
pekan Setapak, sebuah pekan di daerah 
Kuala Lumpur. Pekan yang maju dan ber- 
kembang pesat ini memberikan ruang 
kepada Fakih Sutan untuk memikirkan 
apakah bentuk pemiagaan yang akan di- 
jalankannya. 

Hari pertama dihabiskannya dengan 
meninjau bentuk-bentuk pemiagaan 
yang ada di sekitar pekan tersebut. 
Fakih Sutan melihat kedai-kedai yang 
menjual kitab-kitab, jam, songkok dan 
peralatan sembahyang amat berkurangan. 
Dengan sedikit modal yang dibekalkan 
oleh ayahnya, Fakih Sutan mengorak lang- 
kah pertama. Dia membuka pemiagaan 
menjual barang-barang tersebut di kaki 
lima sebuah kedai Melayu kerana sukar 
dan mahal untuk mendapatkan ruang per- 
niagaan bagi orang-orang yang merantau 
sepertinya. 

Dari hari ke hari perniagaannya ber- 
kembang baik, walaupun dia terpaksa 
berpindah-randah dari satu kaki lima ke 
kaki lima yang lain. Fakih Sutan mengatur 
jadual hariannya dengan baik; sehingga 
beliau dapat meluangkan masa pada waktu 
selepas asar dan selepas maghrib mengajar 
di surau berdekatan dengan rumah yang 
dikongsi bersama-sama kawannya itu. 

Setiap hari jadual hariannya sama. 

Hingga dia tidak sedar sudah hampir dua 

tahun dia hidup di rantau orang. Kini dia 

tidak lagi menyewa di rumah kawannya. 

Dia sudah berpindah ke lempat yang agak 

selesa dan bilik yang agak luas. 

Dia juga telah mengirim khabar kepada 

kedua ibu bapanya menceritakan perihal 

keadaannya di rantau orang; walaupun 

sunyi dan rindukan keluarga tetapi keada- 
annya selamat dan perniagaan yang dija- 

lankan bertambah baik. 

Bagaimanapun satu hari kerinduannya 

pada kampung halaman tidak 

tertanggung lagi. Fakih Sutan 

mengambil keputusan untuk 

pulang menjenguk keadaan 

keluarganya. Rupa-rupanya 

ibunya sakit. Dan kembalinya 

Fakih Sutan menjadi penawar 

yang amat mujarab kepada 

penyakit ibunya. 

Fakih Sutan merawati 

ibunya dengan baik. Sebagai 

anak sulung ibunya mula 

memikirkan tentang nasib 

diri Fakih Sutan yang masih 

belum berkahwin. Suatu pagi 

ibunya, sambil tersenyum, 
bertanyakan Fakih Sutan 
tentang hajatnya untuk me- 
nimang cucu. 

Fakih Sutan tersenyum. 
Dia tidak menyangka ibunya 
akan bertanyakan soalan 
seperti itu. Dia lalu menga- 
takan bahawa jodohnya be- 
lum ditemukan lagi. Ibunya 
memohon, sebelum dia me- 
ninggal, dia mahu melihat 
Fakih Sutan bernikah. 

Fakih Sutan tidak me- 
nyangka demikian besar hajat 
ibunya. Demi menjaga hati 
ibunya yang sedang sakit, dia 
berjanji akan mencari pa- 
sangannya secepat mungkin. 
Dia berjanji tidak akan 
menghampakan permintaan 
ibunya. 

Tetapi dalam masa yang 
sama dia terfikir bagaima- 
nakah cara mahu mendapat- 
kan wanita sebagai isterinya, 
padahal dia cukup pemalu dan jarang ber- 
gaul dengan wanita. 



Setelah didesak olch kawannya itu ba- 
rulah Fakih Sutan menjawab, " Carilah yang 
sederhana. tetapi yang penting mestilah baik 
pekertinya dan tahu agama". 

Kawannya itu dapat membaca gambaran 
wanita yang diingini oleh Fakih Sutan. Se- 
bagai orang alim, Fakih Sutan sudah tentu 
tidak terlalu pemilih. Yang penting dia 
mesti mendapatkan wanita yang beriman, 
baik budi pekertinya. Soal wajah bukan 
ukuran utama walaupun itu juga penting. 

Selang beberapa minggu kawannya itu 
datang membawa khabar. Dia menunjukkan 




Sa Ama bt. Nonggok 



ibu Shamsiah 



Setelah ibunya pulih dia meminta izin 
untuk kembali menjalankan tugas- 
nya di Tanah Melayu. Oleh kerana 
telah berjanji dengan ibunya, Fakih Sutan 
terpaksa memberitahu kawan yang ditum- 
panginya dulu tentang hajat ibunya. 

Kawannya tersenyum. "Ini kerja mudah 
sahaja. Jangan risau. Jelaskan sahaja pada 
aku wanita bagaimana yang menjadi pi- 
lihanmu?" Fakih Sutan tidak menjawab 
serta-merta. 



gambar seorang wanita. Latar belakang ke- 
luarga wanita itu yang juga berasal dari 
Padang, Sumatera menarik minat Fakih 
Sutan. Lebih-lebih lagi keluarga wanita itu 
daripada orang yang berpendidikan agama. 
Fakih Sutan kemudian menerima wanita 
anjuran kawannya itu. Keluarganya di Pa- 
dang Panjang dibcritahu. Mereka membawa 
rombongan meminang dan menclapkan hari 
perkahwinan. Keluarga terutama ibunya, 
sangat berbesar hati dengan wanita pilihan 
Fakih Sutan. Apatah lagi bila mengelahui 
nenek dan datuk wanita itu berasal dari 
tempat yang sama. 



Pada suatu hari yang ditetapkan. lebih 
kurang pada tahun 1919. berlangsunglah 
pernikahan Fakih Sutan dengan Sa Ama 
binti Nonggok dalam suasanayangmeriah. 
Sa Ama merupakan anak kedua daripada 
empat orang adik-beradik. Bapanya telah 
lamamenetapdiKajang.Selangor-sebuah 
perkampungan yang memang dikenali 
sebagai perkampungan orang-orang Mi- 
nang, yang berasal dari Sumatera. 

Tidak berapa lama selepas pernikahan 
itu mereka berpindah dan menetap di Kuala 
Pilah, Negeri Sembilan. Datuk dan nenek 
Sa Ama memberikan tanah 
pusaka untuk didiami oleh 
mereka berdua. Fakih Sutan 
turut memindahkan pernia- 
gaan kaki limanya. 

Kemudian menambahkan 
pemiagaannya dengan men- 
jual ubat-ubatan yang dibuat 
sendiri olehnya daripada akar- 
akar kayu. Kerana perniagaan 
ubat-ubat atau kerana muja- 
rabnya ubat buatannya ia ter- 
kenal di sekitar Kuala Pilah 
itu dengan panggilan Fakih 
Ubat. Beliau juga terkenal 
dengan gelaran 'Fakih Go- 
dang' kerana tubuhnya yang 
besar. Tidak ada orang lain 
sebesar beliau di Kuala Pilah. 
Di samping itu Fakih Su- 
tan lerus mengajar penduduk 
Kuala Pilah dengan ilmu-ilmu 
Islam. Beliau tidak sekadar 
mengajar tetapi juga memba- 
wa pembaharuan daripada 
segi pendekatan ilmu dan 
ibadah dalam Islam. Beliau 
merupakan salah seorang 
yang turut menyebarkan fa- 
haman yang disifatkan seba- 
gai ajaran "kaum muda' di 
Tanah Melayu pada masa itu. 
Fahaman ini menganjur- 
kan kepada masyarakat Islam 
supaya berpandangan jauh 
dan terbuka terutama dalam 
menjalankan ibadat-ibadat 
khusus dan tidak menyempit- 
kan kepada satu-satu mazhab 
sahaja. Fahaman ini berten- 
tangan dengan Malaya yang 
sccara umumnya hanya mengambil mazhab 
Syafie sebagai rujukan. 

Walaupun ada tentangan di kalangan 
masyarakat Kuala Pilah pada masa itu 
namun Fakih Sutan berjaya menambat hati 
penduduk-penduduk Kuala Pilah dengan 
budi bahasa dan hemah tingginya. Walau- 
pun ada yang tidak menyetujuinya namun 
mereka hormat dan segan kepadanya. 

Rumahtangga yang dibajai oleh kasih 
sayang, iman dan amal itu kelihatan baha- 
gia dan tenteram. Pada tahun 1921. mereka 
suami isteri dikurniakan Allah seorang anak 
lelaki bernama Mohammad Nordin. 

Rumahtangga yang bahagia itu bertam- 
bah seri dengan kelahiran puteri sulung 
mereka pada tahun 1922. Fakih Sutan 
sungguh gembira dengan kurniaan Allah 
ini. Allah telah mengurniakan beliau dengan 
anak daripada kedua-dua jantina - lelaki 
dan perempuan, sebagaimana 
yang dihajatinya yang bererti 
payung yang menaungi ma- 
tahari'. Anak perempuan ini 
diberi nama Shamsiah. 

Tahun-tahun seterusnya 
Allah mengurniakan lagi me- 
reka dengan dua lagi anak 
lelaki - Ramli dan Nasirrudin; 
kemudian empat orang pe- 
rempuan - Rabiah, Darwisah, 
Nuraminah dan Nurbaiti; 
menjadikan semua mereka 
lapan orang adik-beradik. 

Di antara lapan orang adik 
beradik ini, Shamsiah dan 
Mohammad Nordin kelihatan 
rapat umurnya memisahkan 
mereka berdua agak jauh da- 
ripada enam adik-beradik yang 
lain. 

Seperti anak-anak perem- 
puan yang lain yang lazimnya 
rapat dengan ayah mereka, 
demikianlah Shamsiah. 
Shamsiah menjadi anak kesa- 
yangan ayahnya. Sebelum 
kedatangan adik-adiknya yang 
lain Shamsiah dibelai dan 
ditatang bagai minyak yang 
penuh oleh ayahnya. 

Ini tidak bermakna kasih 
sayang ayahnya berkurangan 
untuk anak-anak yang lain. 
Hanya kerana Shamsiah satu- 
satunya anak perempuan di 
antara tiga lelaki, sebelum la- 
hir adik-adik perempuannya 
yang lain, maka dia mendapat perhatian 
yang istimewa. 

Selain rapat dengan ayahnya Shamsiah 
juga rapat dengan adik lelakinya Ramli. 
Ramli seringkali menjadi reman ke mana 
sahaja Shamsiah pergi, kerana ayahnya 
sangat mengambil berat masalah kesela- 
matan anak perempuan pertamanya ini. 

Fakih Sutan membesarkan anak-anak- 
nya dengan penuh disiplin dan tanggung- 
jawab. Semua anak-anaknya disekolahkan 
dan diberi didikan agama yang kukuh sejak 
kecil lagi. Baginya tiada gunanya gelaran 
dan ilmu yang ada padanya sekiranya anak- 
anaknya tidak dibentuk dan dididik dengan 
budi pekerti yang mulia dan iman yang 
kukuh. 

Pada zaman itu - zaman kebanyakan 
orang memandang wanita tidak perlu ke 
sekolah, cukup sekadar di dapur dan men- 
jaga anak, Fakih Sutan mempunyai pan- 
dangan yang berbeza. 

Beliau memecahkan tradisi itu. Fakih 
Sutan menyekolahkan Shamsiah dan 



menggalakkannya belajar hingga setinggi 
mana yang boleh. 

Dia tahu kewajipan menuntut ilmu di 
sisi Islam adalah ditujukan kepada kedua- 
dua jantina - tanpa perbezaan di antara le- 
laki dan wanita. 




Oleh itu sejak dari kecil lagi, sewaktu 
kawan-kawan sebayanya banyak yang 
masih bermain masak-masak atau mem- 
buai anak patung kain, Shamsiah sudah ke 
sekolah. Di peringkat awal, Shamsiah di- 
masukkan oleh ayahnya ke Sekolah Me- 
layu, Kuala Pilah. 

Sejak kecil lagi Shamsi- 
ah telah menunjukkan ke- 
cerdikan dan kerajinan un- 
tuk belajar. Shamsiah sering 
merujuk kepada ayahnya 
setiap kali dia menghadapi 
masalah dalam pelajarannya. 
Minatnya yang menda- 
lam dalam membaca dan 
belajar menjadikan Sham- 
siah semakin disayangi oleh 
ayahnya. Kelebihannya da- 
lam menghayati pelajaran 
dan kerajinannya dalam 
mengulangkaji menjadikan 
Shamsiah berbeza daripada 
abang-abang atau adik- 
adiknya yang lain. 

Menurut adiknya Haji 
Ramli, sejak kecil lagi dia 
mengenali Shamsiah sebagai 
seorang yang paling kuat 
membaca. Seringkali masa 
terluang pada sebelah petang 
apabila balik dari sekolah 
digunakan untuk membaca. 
Shamsiah juga menurut- 
nya adalah manusia yang 
lembut tetapi keras hati. Dia 
akan bermati-matian mem- 
pertahankan perinsipnya 
sekiranya dia tahu bahawa 
dia benar. A 



Haji Ramli Fakih - adik lelaki yang sering menemani dan rapat dengan 
Shamsiah. 



Bersambung bulan hadapan 



Mengapa Shamsiah 
Tidak Boleh Kembali? 



Siapa tidak kenal Shamsiah Fakih? 
Siapa yang tidak tahu bagaimana dia 
popular? Dia dikenali di mana-mana. 
Dia mengukir namanya dalam sejarah 
negara dengan gayanya yang tersendiri. Dia 
memilih untuk menjadi seorang komunis. 
Dan dia diingati dengan cara yang meme- 
dihkan - dibenci dan didendami. 

Apakah dia memasuki komunis dengan 
rela atau terpaksa, tiada siapa yang tahu. 
Namun semua golongan generasi lama yang 
melalui zaman pendudukan Jepun dan 
zaman kebangkitan semangat nasionalisme 



Melayu tidak mungkin melupakannya. 

Semua pihak yang merasakan pahit ma- 
ung hidup pada zaman keganasan komunis 
dan darurat mungkin tidak sekali-kali akan 
memaafkannya. 

Shamsiah Fakih telah mencipta legen- 
danya sendiri. Legenda benci dan dendam 
di hati anak bangsa di tanahairnya sendiri. 
Apakah memang itu yang diimpikan dalam 
perjuangannya selama ini? 

Itulah yang kita tidak tahu tentang 
Shamsiah. • 

Yang kita tahu Shamsiah menyatakan 

keinginannya untuk pulang. Dia merindui 
tanahairnya sendiri. Dia mahu mati di bumi 
kelahirannya. Katanya, dia sudah lama 
berhenti menjadi anggota komunis. Dia su- 
dah serik. Dia mahu diampunkan oleh ke- 
rajaan. Untuk dapat kembali, dia rela dita- 
han atau dipenjarakan di sini. 

Katanya, komunis dan negara China kini 
sudah tidak membawa apa-apa makna lagi 
kepadanya. Tanah Melayu, yang kini Ma- 
laysia, seperti melambai-lambainya. Dia 
mahu segera kembali dan mati di sana. 

Kecuali keluarganya, rayuan Shamsiah 
tidak semudah itu diterima baik. Reaksi 
daripada pelbagai pihak yang rata-ratanya 
negatif tidak memungkinkan Shamsiah 
semudah itu kembali. 

Melalui penyelidikan yang dibuat, sejak 
berita Shamsiah merayu untuk kembali ke 
Malaysia disiarkan di akhbar, pelbagai 
pihak telah memberikan reaksi. Himpunan 
daripada reaksi yang pelbagai ini boleh 
dilihat di dalam Jadual A. 

Kesimpulan daripada reaksi itu kese- 
luruhannya menunjukkan bahawa Sham- 
siah hanya boleh kembali dengan bersyarat. 
Hukuman yang setimpal dengan kesalah- 
annya mestilah dikenakan terhadapnya. Dia 
tidak boleh sewenang-wenang pulang se- 
perti orang yang tidak bersalah. 

Ternyata kesan dendam dan marah di 
kalangan rakyat terhadap beliau bukanlah 
sedikit. Namun, daripada hasil penyelidikan 
yang dibuat, kecaman dan reaksi negatif 
kepada kembalinya bekas Komander Regi- 
men ke-10 Encik Musa Ahmad ke tanahair 
pada bulan November 1981 tidak langsung 
jelas kelihatan. 

Jikalau dikira daripada segi logiknya - 
mengapakah Shamsiah mendapat tentangan 
hebat daripada masyarakat, juga kerajaan? 
Adakah kerana beliau yang pada mulanya 
mencari saudara melalui akhbar Utusan 
Melayu dan kemudian merayu untuk pulang 
juga melalui akhbar, menyebabkan beliau 
ditentang? 

Sekiranya Shamsiah dibawa kembali ke 
tanahair sama caranya seperti Musa dan 
isterinya, agaknya tidaklah kedengaran be- 
gitu kuat tentangan terhadap hasrat beliau. 

Dalam menjalankan penyelidikan 
terhadap Shamsiah ini kami membuat an- 
daian-andaian ini: 

* Kegagalannya untuk kembali dan 
tentangan yang diperolehinyahanyalah ke- 
rana pers'oalan 'cara'. 

* Kerajaan terpaksa melayani kehendak 
masyarakat untuk tidak membenarkannya 
pulang, walaupun dalam masa yang sama 
kerajaan Malaysia mahu dikenali sebagai 
kerajaan yang pengampun. 

* Shamsiah akan dibenarkan kembali 
apabila keadaan reda dan masyarakat tidak 
lagi memperkatakan tentang isu ini. % 

Rajah ini adalah 

berdasarkan 

penyelidikan penulis. 



Jadual A: Reaksi Terhadap Kepulangan Shamsiah Fakih 



Nama Individu/ 
Persatuan 


Bawa Balik 
Bersyarat/ 
Dihadapkan 
Ke Mahkamah 


Ditahan/ 

Hukuman 

Setimpal 


Bawa Balik 
Tanpa Syarat 


Tidak 
Layak 
Balik 


1. Datuk Megat Junid 
Tim Men Dim Negeri 


• 


• 






2. Datuk Abu Hassan Omar 
Menteri Luar 


• 








3. Left Jen (B) Datuk 
Abdullah Shamsudin 


• 








4. Jen Tan Sri Hashim Mohd AH 


• 








5. Tan Sri Samad Idris 

Bekas Wakil Rakyat K. Pilah 






• 




6. Tan Sri Abdul Hamid Bidin 
Pers Bekas Perajurit M'sia 




• 






7. En Abas Osman 
S/U Agung Persatuan 
Bekas Polis M'sia 




• 






8. Haji Shukur Nordin 
Tim YDP Pers Bekas 
P.erajurit Pulau Pinang 




• 






9. Left (B) Aziz Talib 

Veteran Askar Melayu (1936) 


• 








10. En Abdul Kanan Ishak 
Persatuan Bekas 
Perajurit C Barat Daya 


• 








1 1 . En Arsah Ayob 

Bekas Anggota Semboyan 




• 






12. Datin Paduka Hajah 
Rahmah Othman 
Bekas Tim Men 
Pengangkutan 


• 








13. Puan Rakibah Abd Manaf 
Wakil Rakyat Shah Alam 


• 








14. Puan Mazidah Zakaria 
Exco Perak 


• 








15. Datin Khadijah 

Pengerusi Puspita Wilayah 


• 








16. Haji Ramli Fakih 
Adik Shamsiah Fakih 






• 




17. Puan Nurbaiti Fakih 
Adik Shamsiah Fakih 






• 




18. Encik Yassin Kina 
Bekas Suami Pertama 
Shamsiah 






• 




19. Ludin Nonggok 

Bapa saudara Shamsiah 






• 

LAPORAN PENYIASATAN 



Shamsiah Fakih 
Ke Bagan Serai 



■ Oleh FATINI YAACOB (Bahagian Ketiga) 



Kajian kami memperlihat- 
kan riwayat hidup Shamsiah 
yang mungkin sedikit berbeza 
daripada orang lain. Kematian 
kedua-dua orang anaknya 
tidak menjadikan dia hilang 
akal. Ketahanan dan ketabah- 
an hatinya luar biasa. Dia 
memang dilahirkan sebagai 
pemimpin. Walaupun empat 




kali berkahwin dan bercerai, 
dia bukanlah jenis wanita 
yang menggilai lelaki. Dia 
telah lama celik tentang kese- 
daran kebangsaan sebelum 
wujud Parti Kebangsaan Me- 
layu Malaya (PKMM). Dan 
sewaktu di dalam PKMM ter- 
serlah bintangnya sebagai pe- 
mimpin. 



Shamsiah kini benar-benar menderita. 
Pertama kerana perceraian. Kedua 
kerana kematian kedua-dua orang 
anaknya. Dia seperti kehilangan segala- 
galanya. Yang paling ditangisi adalah 
kematian anak-anaknya. Tidak ada yang 
dapat menyamai nilai cinta kasihnya kepada 
kedua-dua orang anaknya itu. Apakan daya 
semuanya sudah suratan Allah. 

Walau apapun Shamsiah terpaksa 
menerima keperitan dan kepahitan atas 
kematian anak-anaknya dengan sabar dan 
tabah. Shamsiah tahu walau berpuluh-puluh 
tempayan air mata dicurahkan, anaknya 
tidak akan kembali. Nasibnya baik kerana 
mendapat keluarga yang memahami. Ibu 
dan ayahnya banyak menasihati dan 
membimbingnya. 

Shamsiah cuba melupakan kenangan 
pahit yang menimpanya secara bertimpa- 
timpa itu. Dia menggunakan masa yang 
terluang membantu kedai makan kepunyaan 
kawan baik ayahnya - Pak Ghani. Ayahnya 
menggunakan kedai ini menumpangkan 
barang-barang dan ubat-ubatan untuk dijual. 
Bebanan masalahnya berkurangan dengan 
kehadirannya hampir setiap hari di kedai 
itu selepas mengajar. 

Menurut maklumat yang diperolehi, 
tidak lama kemudian Shamsiah berkahwin 
dengan seorang ahli perniagaan bernama 
Rusdi. Namun maklumat yang lengkap 
tentang hal ini tidak dapat diperolehi. Baik 



adiknya Ramli atau adik angkatnya Hashim 
Ghani, tidak mengetahui tentang perkah- 
winan ini secara terperinci. 

Hanya bapa dan ibunya menyimpan 
maklumat ini tetapi mereka sudah mening- 
gal dunia. Dari mana asalnya dan bagai- 
mana Shamsiah berkenal dengannya tidak- 



lah diketahui. Kemungkinan besar Sham- 
siah bertemu Rusdi sewaktu beliau (Rusdi) 
mengunjungi kedai makan Pak Ghani di 
tempat Shamsiah sering berada. 

Selepas berkahwin, Shamsiah bersama- 
sama suaminya pergi ke Bagan Serai pada 
awal tahun 1945. Di sana, Shamsiah 




Shamsiah Fakih (berbaju putih) dan isteri Pak Sako, sama-sama memegang sepanduk 
untuk menghadiri Kongres AWAS di Melaka pada 24.12.1946. 

mengajar di Madrasah al-Akhlak Islamiah, 
Masjid Tingi, Bagan Serai. 

Bagan Serai, sebuah perkampungan 
yang didiami oleh ramai orang Banjar yang 
mempunyai kebiasaan menyelitkan belati 
di pinggangnya. Sebenarnya ini bukanlah 
menunjukkan mereka suka bergaduh. Na- 
mun bahayanya tetap ada sekiranya mereka 
tidak boleh mengawal kemarahan. 

Bagaimanapun Shamsiah dan suaminya 
tidak menghadapi masalah selama tinggal 
di Bagan Serai ini. Hanya yang menjadi 
masalah ialah keharmonian rumah tangga 
mereka tidak lagi terjaga. Shamsiah dan 
Rusdi tidak dapat menyelamatkan perkah- 
winan mereka. 

Shamsiah Bercerai 
Kali Kedua 

Perkahwinan Shamsiah kali ini hanya 
tahan kira-kira beberapa bulan sahaja. 
Punca perceraian mereka mungkin daripada 
kelainan cita-cita dan matlamat hidup. 
Rusdi sebagai ahli perniagaan sudah tentu 
memikirkan hal-ehwal perniagaan dan 
keuntungan sebagai matlamat hidupnya. 

Sedangkan Shamsiah, sebagai orang 
perjuangan sudah tentu tidak terlalu memi- 
kirkan persoalan wang dan harta benda 
sebagai matlamat hidup. Baginya kekayaan 
sebenarnya ialah apabila bumi Malaya 
bebas daripada penjajah. Dan sebagai se- 
orang pejuang bangsa, sudah tentu Sham- 
siah tidak mengizinkan apa pun meng- 



ntuk memastikan 
enaran berita yang 
isampaikan oleh 
kawan-kawannya 
entang Shamsiah, 
ahi Annuar mengam- 
>il keputusan untuk 
ngikuti ceramah 
disampaikan oleh 
msiah pada suatu 
malam, di sebuah 
kampung di daerah 
>adang Rengas. 



ganggu semangat perjuangannya. 

Mungkin inilah sebab utama perceraian 
Shamsiah. Sewaktu memilih antara dua - 
perkahwinan atau perjuangannya, tidak 
mudah Shamsiah mengubah pendirian dan 
perjuangannya. Jadi Shamsiah lebih rela 
melepaskan perkahwinannya. Buat kali ke- 
dua Shamsiah bercerai. 

Perkahwinan yang sekejap ini tidak 
menghasilkan cahaya mata. Kini dia sen- 
dirian lagi dalam menjalani hidup yang pe- 



nuh pancaroba dan perjuangan yang belum 
menampakkan hasil. Berbeza dengan per- 
ceraiannya yang pertama, perceraiannya 
kali ini tidak banyak mengganggu fikiran- 
nya. 

Shamsiah 
Berceramah 

Kini Shamsiah semakin matang meng- 
hadapi lelaki dan menghadapi hidup. Dia 
sudah belajar memahami kedua-duanya 
melalui cara praktikalnya sendiri. Kedua- 
dua perkahwinannya yang gagal ternyata 
banyak mengajarnya mengenali lelaki. 

Dia tidak kesal malah menerimanya se- 
bagai suatu takdir. Kini Shamsiah tidak 
mahu lagi tenggelam dalam emosi dan ke- 
sibukan memikirkan tentang lelaki dan cinta 
mereka terhadapnya. Shamsiah sudah nekad 
untuk menumpukan sepenuh perhatian ter- 
hadap perjuangan menyedarkan anak 
bangsanya tentang kemerdekaan dan pem- 
bebasan diri daripada penjajah. 

Kepetahannya berpidato dan kebernasan 
isi ucapannya tidak sahaja menarik minat 
anak murid dan guru-guru di sekolah agama 
Masjid Tinggi itu, malahan khabar tentang 
kebolehannya itu merebak di kalangan ma- 
syarakat setempat. 

Bermula daripada satu ceramah pada 
satu malam di sebuah kampung sempena 
meraikan maulud Nabi, Shamsiah mula 
menjadi penceramah undangan di merata 
tempat. Masa Shamsiah kini penuh diisi 




Tunjuk perasaan PKMM di Melaka pada tahun 1946 yang memperlihatkan semangat nasionalisme orang Melayu 
terhadap tanahairnya. 

dengan ceramah ke sana sini. Dan namanya 
semakin dikehali di sekitar Bagan Serai. 

Khabar tentang kepetahan beliau ber- 
hujah dengan semangat yang berapi-api 
untuk membebaskan Tanah Melayu dari- 
pada penjajah mendapat perhatian beberapa 
orang bekas ahli Kesatuan Melayu Malaya 
(KMM), yang dipimpin oleh Ibrahim Yaa- 
kob. Di antara mereka termasuklah Mohd. 
Noor bin Haji Awang atau lebih dikenali 
sebagai Wahi Annuar di dalam parti. 

Untuk memastikan kebenaran berita 
yang disampaikan oleh kawan-kawannya 
tentang Shamsiah, Wahi Annuar mengam- 
bil keputusan untuk mengikuti ceramah 
yang disampaikan oleh Shamsiah pada 
suatu malam, di sebuah kampung di daerah 
Padang Rengas. 

Terpegun Wahi Annuar melihat Sham- 
siah dan kepetahannya berhujah. Terbetik 
di dalam hatinya 'Sungguh bagus pidato 
perempuan ini, tak pernah aku jumpa se- 
orang wanita sepertinya. Gayanya sahaja 
sudah menampakkan bakatnya sebagai 
seorang pemimpin.' 

Sebagai seorang bekas ahli politik, sudah 
pasti Wahi Annuar dapat melihat bakat se- 
mula jadi seorang pemimpin di dalam diri 
Shamsiah. Dan dia percaya Shamsiah boleh 
dipelawa menganggotai parti politik yang 
memperjuangkan nasib orang Melayu 
seperti KMM. Dan dia percaya dengan ba- 
kat yang ditunjukkan itu, Shamsiah akan 
lahir sebagai seorang pemimpin besar wa- 
nita di Tanah Melayu. 

Shamsiah 
Mengambil 
Adiknya di 
Kuala Pilah 



Setelah beberapa bulan tinggal di Bagan 
Serai dengan aktiviti ceramahnya, dia kini 
mendapat kepercayaan daripada penduduk 
setempat. Mereka sudah dapat menerima 
kehadiran Shamsiah dan perjuangannya. 
Mereka sudah dapat menerima kelainan 
Shamsiah berbanding dengan wanita-wanita 
yang lain. Shamsiah kini berasa tenteram 
dan tenang, tidak seperti sewaktu dia mula- 
mula tiba dahulu. 



B 



agaimanapun ayahnya Fakih Sutan, 
amat risau memikirkan keadaan 
Shamsiah seorang diri. Tambahan 
pula dengan gelaran janda buat kali kedua 
sepertinya. 

Dia kemudian memutuskan supaya adik 
Shamsiah, Ramli dan anak angkatnya yang 
bernama Hashim Ghani bersekolah di 
Masjid Tinggi, Bagan Serai. Selain berse- 
kolah, mereka boleh menjadi peneman 
Shamsiah di sana. 

Fakih Sutan menulis surat meminta 
Shamsiah kembali ke Kuala Pilah semasa 



< Jo .-» 







\ it. OT?c r,r\n T*7\n 

W«/w } *fl^i*$^**^* * ********** 

' W^ O" j* u '^ • ^""k* 



Satu laporan akhbar Suara Rakyat pada tahun 1949, mengenai penyelewengan 
beianjawan penjajah Inggeris yang dikatakan bertujuan membunuh rakyat Malaya. 



cuti sekolah yang akan datang. Shamsiah 
akur atas perintah ayahnya. Dia kembali ke 
Kuala Pilah untuk membawa kedua-dua 
adiknya itu ke Bagan Serai. 

Menurut Hashim Ghani, mereka berdua 
dibawa ke Bagan Serai oleh Shamsiah pada 
pertengahan tahun 1945. Mereka kemudian 
menyewa sebuah rumah milik Pak Sabri 
dan isterinya yang dikenali di kampung itu 
sebagai Pak Su dan Mak Su sahaja. 

Ramli dan Hashim belajar di sekolah 
yang sama di mana Shamsiah mengajar. 
Mereka berdua pula rajin berusaha mencari 
wang membiayai persekolahan. Mereka 
menjual bubur kacang di sebuah kedai lain 
yang berdekatan dengan rumah sewa 
mereka. 

Bubur kacang ini disediakan sendiri oleh 
Hashim Ghani dan Ramli sementara 
Shamsiah hanya menolong-nolong apa yang 
perlu. Berkat kerajinan mereka dapatlah 
mereka berjimat dan menyimpan wang 
untuk persekolahan mereka. 



Shamsiah 
Didatangi Orang 
PKMM 

Setelah lebih kurang tiga bulan tinggal 
di Bagan Serai, pada suatu hari sewaktu 
mereka bertiga berehat-rehat di ruang tamu 
rumah sewa mereka, Hashim Ghani melihat 
sebuah lori kecil berhenti di hadapan rumah 
mereka. 

Di atas lori tersebut tiga buah bendera 
berkibar. Satu berwarna merah putih - 
bendera Indonesia, di tengahnya bendera 
bercap tukul besi - bendera komunis dan 
satu lagi bendera merah putih juga ia- 
itu bendera PKMM. Di dalam lori itu 
kelihatan dua orang wanita dan dua orang 
lelaki. 

Salah seorang daripada lelaki di dalam 
kereta itu dikenali kemudiannya oleh 

Hashim Ghani sebagai Wahi Annuar, se- 
telah diberitahu oleh penduduk kampung 
:;:>ebut. 

Kemudian beliau melihat seorang wanita 
India memakai sari dan seorang wanita 
China berceongsam turun daripada lori itu, 
~-enuju ke rumah mereka. Shamsiah 
mempelawa mereka masuk. Hashim Ghani 
tidak pasti sama ada Shamsiah mengenali 
mereka atau tidak. 

Setelah masuk ke rumah, Shamsiah 
bertanyakan maksud kedatangan mereka. 
Mereka menjelaskan harapan untuk meng- 
ajak Shamsiah bersama-sama mereka 



Shamsiah tercengang. Dia tidak me- 
nyangka kedatangan orang-orang tersebut 
ke rumahnya mendatangkan masalah ke- 
pada orang-orang kampung. Dia tidak ada 
pilihan lain, lalu menolak jemputan mereka 
yang datang dengan memberikan alasan 
yang munasabah dan mengiringi mereka 
keluar daripada rumahnya dengan segera. 

Orang ramai yang mengelilingi lori ter- 
sebut beredar perlahan-lahan sebaik sahaja 
mereka keluar daripada rumah Shamsiah. 
Rupa-rupanya barulah mereka sedar sebab 
sebenarnya orang-orang kampung tersebut 
keluar dengan wajah yang marah. Mereka 




Ahmad Boestamam Ketua Pemuda PKMM, sedang berucap di suatu perjumpaan. 



memberi ceramah politik di sebuah kam- 
pung. 

Pada masa yang sama Hashim Ghani 
berasa tidak tenteram kerana dia melihat 
ramai orang kampung keluar mengelilingi 
lori dan seorang dua kelihatan meninjau- 
ninjau rumah Shamsiah. Mereka kelihatan 
marah-marah dan seperti hendak menga- 
muk. 

Pak Su Sabri tuan rumah mereka turun 
ke halaman untuk memastikan apakah yang 
diingini oleh orang ramai tersebut. Pak Su 
kemudian kembali ke atas rumah dan 
memberitahu Hashim dan Ramli apa yang 
meributkan orang-orang kampung tersebut. 

Mereka terdiam. Ramli memanggil 
Shamsiah dan membisikkan kepada Sham- 
siah tentang reaksi negatif orang-orang 
kampung dengan kedatangan orang-orang 
tersebut ke rumah mereka. Mereka meminta 
Shamsiah tidak menuruti orang-orang itu 
demi keselamatan dan ketenteraman orang- 
orang kampung. 

pulang ke Kuala Pi 
Dia memberi alas 
kepada ayahnya ui 
berjuang di dalam \ 
kebangsaan Mela 
untuk mencap? 
emerdekaan. Fa 
Sutan tidak 
menghalang, malah 
merestui kemahuan 
anaknya. 



tidak menyangka Shamsiah yang terkenal 
sebagai seorang ustazah boleh membenar- 
kan orang kafir masuk ke rumah orang 
Islam! 

Shamsiah Diminta 
Pulang ke Kuala 
Pilah ' 

Keadaan masyarakat yang tidak me- 
nyenangkan itu menyebabkan Hashim 
Ghani dan Ramli tidak tenteram untuk terus 

tinggal lama di situ. 

Mereka memberitahu 
Shamsiah dan meminta 
dia memikirkan dengan 
mendalam sebelum 
tinggal lama di situ. 
Keadaan masyarakat 
seperti itu tidak mem- 
berikan banyak ruang 
kepada mereka untuk 
bergerak bebas. Sham- 
siah tidak memikirkan 
hal tersebut seserius 
adik-adiknya itu. Dia 
percaya Allah akan 
bersama-samanya sela- 
gi dia benar. Oleh itu 
dia meminta mereka 
jangan menghiraukan 
orang-orang kampung 
tersebut. 

Bagaimanapun me- 
reka tidak berputus asa. 
Mereka tahu hanya 
ayahnya sahaja yang 
dapat memberikan kata 
putus terhadap hal ter- 
sebut. Hashim Ghani 
menulis surat dan me- 
minta Fakih Sutan da- 
tang ke Bagan Serai. 
Surat itu ditulis tanpa pengetahuan Sham- 
siah. 

Fakih Sutan terkejut mendapat khabar 
yang tidak disangka-sangka itu. Baginya 
soal sekecil itu tidak sepatutnya menjadi 
masalah bagi orang-orang kampung ter- 
sebut. 

Dia tidak tahu begitu sempit pemikiran 
dan ceteknya tanggapan mereka berhubung 
dengan hal-hal 'furuk' seumpama itu. Dia 
serta-merta pergi ke Bagan Serai untuk 
melihat keadaan tersebut. Shamsiah terkejut 
melihat ayahnya tiba-tiba sampai ke rumah 
mereka, dua hari selepas kejadian tersebut. 
Setelah diberitahu kedudukan sebenar- 
nya dan bahayanya mereka berada di situ 
dengan keadaan masyarakat yang sedemi- 
kian, Shamsiah diam. Mereka berbincang 
anak-beranak mengenai masalah tersebut. 
Mereka bersetuju untuk balik sahaja ke 
Kuala Pilah. 

Walaupun terasa berat hati Shamsiah 
untuk mengikut ayahnya kembali ke Kuala 

Pilah, namun dia tidak sanggup lagi ber- 
hujah dengan ayahnya. Dia terpaksa 
mengemas segala barang-barangnya dan 
mengucapkan selamat tinggal kepada 
sekolah agama Masjid Tinggi dan Bagan 
Serai. 

Bagaimana pun sebelum kembali ke 
Kuala Pilah, ayahnya mengajak mereka ke 
sekolah agama Al-Mashoor Pulau Pinang. 
Dia mahu meninjau kemungkinan mereka 
boleh bersekolah di sana. 

Bagaimanapun mereka hanya tinggal 
selama dua malam sahaja di sana. Hashim 
Ghani dan Ramli tidak mengetahui apakah 
sebab sebenarnya bapa tidak mahu mereka 
bersekolah di situ. Mungkin kerana ka- 
wannya tidak dapat ditemui semasa mereka 
di sana. 

Sekali lagi dalam perjalanan pulang ke 



Kuala Pilah, mereka singgah ke tempat lain. 
Kali ini di Kuala Lumpur. Mereka ber- 
malam di rumah saudara sebelah ibu 
Shamsiah di Kajang. 

Semasa di sinilah Shamsiah menyatakan 
keengganannya untuk pulang ke Kuala 
Pilah. Dia memberi alasan kepada ayahnya 
untuk berjuang di dalam parti kebangsaan 
Melayu untuk mencapai kemerdekaan. 
Fakih Sutan tidak menghalang, malah 
merestui kemahuan anaknya. 

Menurut Hashim Ghani, hanya di sinilah 
baru Shamsiah memberitahu mereka 
bahawa dia sudah menjadi anggota Parti 
Kebangsaan Melayu Malaya atau PKMM 
sejak berada di Bagan Serai. Dan dia 
singgah di Kuala Lumpur ini dengan tujuan 
untuk bergiat aktif di dalam parti tersebut 
setelah ibu pejabat PKMM berpindah ke 

3^ 



Kuala Lumpur dari Ipoh. Menurut Hashim 
Ghani pekara ini berlaku lebih kurang pada 
awal tahun 1946. 

Dalam masa yang sama Shamsiah 
mengajak kedua-dua orang adiknya itu 
menganggotai parti tersebut di bahagian 
sayap pemudanya - Angkatan Pemuda Insaf 
atau API di bahagian Kuala Pilah. Hasrat 
kakak mereka itu dipersetujui setelah 
Shamsiah meyakinkan mereka bahawa 
perjuangan ini perlu dan penting untuk 
survival orang Melayu dan kemerdekaan- 
daripada penjajahan. 

Dengan janji akan bekerja kuat untuk 
kepentingan parti di Kuala Pilah, mereka 
pun berpisah dengan kakaknya. Tidak lama 
selepas itu Hashim Ghani mendapat tahu 
Shamsiah sudah menjadi Ketua Bahagian 
Wanita parti atau dikenali sebagai AW AS. 



Shamsiah mengikut pandangan orang-orang yang terdekat dengannya 



Ustaz Hashim Ghani, 

Banyak Simpan Maklumat 
Tentang Shamsiah 



Ustaz Hashim Ghani sangat rapat 
dengan keluarga Shamsiah terutama 
dengan Fakih Sutan yang mengam- 
bilnya sebagai anak angkat. Ustaz Hashim 
Ghani turut sama belajar di High Islamic 
School bersama-sama adik Shamsiah, 
Ramli. Setelah tamat belajar di sekolah 
tersebut dia belajar di Sekolah Agama al- 
Mashoor, Pulau Pinang. 

Sekembalinya dari sana dia membantu 
Samad Idris ( sekarang Tan Sri Samad Idris, 
bekas Menteri Kebudayaan Belia dan 
Sukan) dan menulis untuk akhbar Majlis. 
Kemudian dia bekerja sebagai pemberita 
akhbar Berita Harian, sehingga berhenti 
pada tahun 1977. 

Ustaz Hashim Ghani lebih dikenali di 
daerahnya sebagai pengetua 'madrasah 
tengah sawah', Kuala Pilah. Madrasah ini 
menempatkan pelajar-pelajar dari seluruh 
Malaysia untuk pengajian al-Quran secara 
harfiah, ilmu yang diwarisi daripada tuk 
gurunya Lebai Maadah. 

Madrasah ini didirikan pada tahun 1953. 
Sehingga kini Ustaz Hashim dalam usianya 
63 tahun masih gigih meneruskan penga- 
jaran di madrasah ini walaupun dengan 
segala kekurangan dan kedaifan wang 
ringgit. Berikut adalah wawancara kami 
dengan beliau. 

Sejak bila Ustaz mengenali keluarga 
Shamsiah ? 

Sejak sekolah Lebai Maadah dibuka. 



Ayah saya dan Fakih Sutan memang 
bersahabat baik. Mereka sama-sama berada 
di dalam gerakan fahaman yang digelar 
kaum muda itu. 

Bagaimana hubungan ustaz dengan 
ahli-ahli keluarga Shamsiah? 

Kami rapat seperti adik-beradik. Fakih 
Sutan menganggap saya seperti anaknya 
sendiri. Shamsiah pula bagi saya seperti 
kakak saya sendiri. Saya kenal rapat 
dengannya semasa dia berumur dalam 20 
tahun. Sewaktu itu saya fikir Shamsiah telah 



Shamsiah merupakan 

anak kesayanga 
ayahnya. Siapa yang ta 
sayang kalau ans ' 
sukakan ilmu. Ad 
beradiknya yang I; 
tidak pula bermin 
dengan ilmu seperti dia 
walaupun pendedahan 
yang sama diberikan o 
kepada mereka. 



pun bercerai dengan Mohd. Yassin Kina. 
Kebetulan pula dia selalu datang ke kedai 
ayah saya di pekan Kuala Pilah. 

Sejak bila ayah ustaz membuka kedai? 

Kedai ini dibuka semasa zaman Jepun. 
Kedai ini disewa oleh ayah saya, dan Fakih 
Sutan menumpang meletakkan barang- 
barang jualannya di kedai ini. Di atas kedai 
ada bilik-bilik untuk keluarga kami dan 
keluarga Fakih Sutan. Shamsiah selalu juga 
datang ke kedai ini. 

Bagaimana pandangan ustaz terhadap 
Shamsiah pada masa itu? 

Pada masa itu saya perhatikan Shamsiah 
sukakan ilmu dan sentiasa berbahas dengan 
ayahnya dalam hal-hal agama. Ayahnya 
saya lihat sangat suka apabila Shamsiah 
berbahas menggunakan dalil-dalil daripada 
ayat al-Quran dan hadis. Shamsiah juga 
merupakan anak kesayangan ayahnya. 
Siapa yang tak sayang kalau anak sukakan 
ilmu. Adik-beradiknya yang lain tidak pula 
, berminat dengan ilmu seperti dia walaupun 
pendedahan yang sama diberikan kepada 
mereka. 

Kami difahamkan, ustaz bersama adik- 
nya Ramli mengikut Shamsiah ke Bagan 
Serai, tidak lama kemudian balik ke Kuala 
Pilah. Adakah semasa di Bagan Serai 
Shamsiah sudah memasuki PKMM? 

Itulah yang saya tidak tahu, sama ada 
Shamsiah sudah memasuki PKMM sejak 
di Bagan Serai iaitu semasa PKMM 
diasaskan penubuhannya di Ipoh atau 
sewaktu di Kuala Lumpur. Tetapi semasa 
tinggal sekejap di Bagan Serai, saya cam 
wajah Wahi Annuar kerana selepas itu dia 
ikut berceramah di Kuala Pilah. Tak 
mungkin orang mencari Shamsiah kalau 

dia belum jadi ahli PKMM semasa itu. Tapi 
tak taulah, itu agakan saya sahaja. 

Bila ustaz tahu dia menganggotai 
PKMM? 

Semasa singgah di Kuala Lumpur dia 
membayangkan perlunya kita mengang- 
gotai parti yang membela nasib orang 
Melayu. Apabila balik ke Kuala Pilah saya 
dengar khabar dia sudah jadi Ketua 
Bahagian Wanita PKMM atau digelar 
AWAS. 

Ustaz tidak bertemu dengan dia selepas 
itu? 

Ada, banyak kali. Dia balik ke Kuala 
Pilah berceramah. Dia berjumpa kami - 
saya dan Ramli dan mengajak kami meng- 
anggotai API sayap pemuda di dalam 
PKMM. Dan kami ikut bersetuju. 

Bagaimana keadaan dia semasa itu? 

Saya ikut mendengar ceramah politik 
menyedarkan orang Melayu tentang 
perjuangan kemerdekaan yang disampaikan 
olehnya. Dia tetap berceramah berapi-api 
dan bersemangat seperti Shamsiah Fakih 
yang saya kenal. Yang berbeza kini dia 
milik orang ramai. Dia kini seorang 
pemimpin yang memiliki semangat dan 
daya juang yang tinggi. Saya sangat bangga 
dan menghormati kejayaannya. 

Bagaimana penerimaan keluarganya, 
terutama ayahnya? 

Fakih Sutan kelihatan sangat bangga 
dengan kelebihan yang ada pada Shamsiah. 
Dia merestui perjuangan Shamsiah, yang 
juga merupakan perjuangan yang telah 
dijiwainya sejak lama lagi. 

Ustaz mengenali Shamsiah begitu rapat, 
ustaz juga ikut terlibat dan memahami 
perjuangan PKMM dan menjadi ahli API, 
bagaimanakah Shamsiah boleh terdorong 
melibatkan diri dengan komunis dalam 
perjuangannya ? 

Dia adalah pejuang kebangsaan tulen. 
Saya tahu dia bukan berniat untuk mem- 
perjuangkan ideologi komunis. Dia 
bersungguh-sungguh berjuang untuk 
kemerdekaan Tanah Melayu daripada 
penjajah. Dia masuk ke hutan pun kerana 
tidak mahu ditangkap British. Dia percaya 
dia boleh menentang British dari dalam 
hutan. Agak saya semasa dalam hutan, dia 
terpengaruh dengan komunis sedikit demi 
sedikit. Sebagai seorang pemimpin besar 
di luar dan di dalam hutan sudah pasti dia 
tidak boleh meninggalkan hutan semudah 
orang lain. Mungkin juga dia tidak sanggup 
tinggalkan hutan kerana kepercayaan orang 
bawahan terhadapnya. Pendek kata keadaan 
dan masa mempengaruhi dia untuk mem- 
buat keputusan terus tinggal di hutan dan 
menyertai komunis. 

Bagaimana ustaz fikir tentang amalan- 
amalan agamanya semasa di dalam hutan 
dan setelah menyertai komunis? 



Mungkin Shamsiah meninggalkan 
amalan-amalan atau ibadat semasa di dalam 
hutan atau mungkin juga dia tetap meng- 
amalkannya. Itu kita tidak tahu. Tapi 
nampaknya dari mula dia masuk hutan 
sehingga kini iaitu selama 43 tahun; dia 
lebih lama di dalam komunis daripada Is- 
lam. Bagaimanapun saya percaya orang- 
orang Islam yang komunis akan tetap 
kembali kepada Islam pada suatu masa 
nanti. Shamsiah saya fikir masih mengaku 
Allah tetap ada. 

Mengapa ustaz ingat Shamsiah ingin 
pula balik ke Malaysia? 

Ini sudah tentu, sebab dia kini sudah 
tua, sudah berhenti daripada perjuangan, 
mempunyai banyak masa untuk berfikir 
terhadap apa yang telah dilakukannya. Kini 
dia insaf dan mahu balik menjenguk tanah- 
airnya. 

Sudah tentu ibu dan ayah Shamsiah tahu 
perjuangannya dalam komunis. Selaku 



orang yang rapat dengan Shamsiah dan 
keluarganya, adakah ustaz tahu sebarang 
reaksi daripada ibu bapanya? 

Ayahnya pernah menyatakan bahawa 
dia percaya Shamsiah tahu apa yang dia 
buat; katanya dia telah memberikan 
Shamsiah ilmu dan agama sebagai panduan 
hidup. Sudah tentu Shamsiah tahu menjaga 
dirinya. Ibu dan bapanya bagaimanapun 
tidak percaya Shamsiah itu komunis. 

Bagaimana keadaan Shamsiah sekira- 
nya dia kembali? 

Saya rasa dia akan minta maaf dan 
sanggup menerima apa sahaja hukuman 
yang kerajaan akan kenakan. Dia sanggup 
terima apa sahaja sekarang. Dan saya fikir 
Shamsiah telah bertaubat dan tidak akan 
melibatkan diri dalam apa-apa perjuangan 
lagi.* Dia akan menghabiskan hayatnya 
dengan kembali kepada agama. Saya 
sendiri boleh membantu dan menasihat- 
kannya sekiranya dia kembali ke Kuala 
Pilah. • 



Datin Sakinah Junid 

Kawan Sekolah Shamsiah dan 
Wanita Berani di dalam PKMM 



Datin Sakinah Junid dibariskan 
dalam senarai pemimpin wanita 
terkenal sejak peringkat awal pe- 
nubuhan PKMM di Ipoh. Dia merupakan 
ketua AWAS cawangan Perak. Allahyar- 
ham Ahmad Boestamam Ketua Pemuda 
PKMM atau API, mengagumi semangat 
dan kegigihan Datin Sakinah. 

Peristiwa yang menyebabkan rasa ka- 
gumnya ialah semasa Datin Sakinah dengan 
lantang dan penuh semangat, berjaya 
menggerakkan beratus-ratus wanita yang 
sedang menunggu bas, berjalan kaki sahaja 
sejauh 10 km untuk menghadiri perhim- 
punan di Padang Rengas; setelah bas yang 
dijadualkan tiba tidak diberi permit oleh 
pihak British. 

Sepanjang perjalanan di tengah panas 
terik itu, mereka bernyanyi dengan lagu- 
lagu yang menaikkan semangat. Dan Datin 
Sakinah pasti dikenang oleh ramai orang 
kerana peristiwa bersejarah ini. 

Dalam hubungannya dengan Shamsiah, 
Datin Sakinah mengenali Shamsiah sejak 
bersekolah. Datin Sakinah merupakan pe- 
lajar senior dua tahun daripada Shamsiah, 
di sekolah agama Padang Panjang, Suma- 
tera. Beliau rapat dengan Shamsiah apabila 
sama-sama aktif di dalam AWAS - pada 
tahun 1946 - 1948. 

Berusia lewat 60-an, beliau kini tinggal 
di Kuala Lumpur bersama-sama suaminya 
Dato' Haji Asri Muhammad dan anak-anak. 



Berikut adalah inti sari wawancara kami 
dengannya: 

Bila mak cik mula mengenal Shamsiah ? 

Mak cik mula mengenal dia semasa 
bersekolah di Padang, Sumatera dulu. Ba- 
gaimanapun mak cik tidak sekelas dengan- 
nya. Mak cik agak dia lebih muda daripada 
mak cik. Oleh kerana tidak sekelas, mak 
cik tidak berapa bergaul sangat dengan dia. 
Kalau tak salah mak cik dia aktif dalam 
Pandu Puteri sebab itu kami kenal agak 
rapat. 

Bagaimana peribadi Shamsiah yang 
mak cik kenal sewaktu itu? 

Shamsiah ternyata sangat kasihkan ta- 
nahair. Sewaktu menyanyikan lagu 'Indo- 
nesia Raya' setiap pagi kelihatan dia begitu 
bersemangat. 

Bagaimana tentang pidato, kata orang 
Shamsiah sangat petah berpidato. Adakah 
kebolehan ini ketara semasa di sekolah 
terse but? 

Kalau masa sekolah dulu tu tak ada 
nampak sangat. Dia kelihatan macam budak 
biasa sahaja. Mungkin pasal mak cik tak 
berapa rapat sangat kerana tidak sekelas. 
Barangkali juga dia menyimpan minat 
berpidato ini sejak sekolah di sana, kerana 
di sekolah itu selalu ada latihan pidato atau 
bahas. Yang mak Cik tahu dia memang 

dia waktu itu. Jadi oleh 
kerana tak ada enggang, 
Shamsiah yang umpama 
belalang waktu itu pun 
bolehlah terbang juga. 
Memang boleh nampak 
tokoh pemimpin dalam 
dirinya. 

Macam mana mak cik 
mentafsirkan matlamat 
perjuangan Shamsiah 
sehingga akhirnya terpe- 
song dan menjadi komu- 
nis pula? 

Mak cik rasa mereka 
yang masuk hutan seperti 
Shamsiah tu, mereka bu- 
kan berniat nak masuk 
komunis. Mereka cuma 
nak bekerjasama dengan 
komunis sahaja. Tentang 
menganut fahaman ko- 
munis tu mak cik fikir tak 
ada; sebab mereka tu ada 
ilmu agama. Cuma kera- 
na perasaan cintakan ta- 



nahair mereka rela masuk hutan dan 
berjuang dari dalam hutan. 

Tidak ke semasa di dalam hutan tu 
mereka terpengaruh dengan komunis? 

Itu pun mak cik tak faham tapi rasanya 
tidak mustahil mereka terpengaruh. Boleh 
jadi pemimpin-pemimpin komunis ini ambil 
kesempatan membangkitkan semangat 
terhadap perjuangan kebangsaan ini. 

Mereka boleh kembali ke pangkal jalan 
kalau sudah terasa diperalatkan oleh 
komunis, mengapa mak cik fikir Shamsiah 
tidak keluar daripada hutan setelah sedar 
pengaruh komunis? 

Mak cik fikir dia sedar tapi dia dah 
terlajak barangkali. Jadi susah nak undur 
diri. 

Bagaimana hasratnya untuk kembali ke 
Malaysia, apa komen mak cik? 

Kalau dia dah insaf, eloklah benarkan 
dia balik. Dia dah tua, lagipun kalau Musa 
Ahmad dapat diterima balik, mengapa 
Shamsiah tidak boleh? Apa pula lain dia 
daripada Musa? % 



Sakinah Junid. 

seorang budak yang mempunyai semangat 
dan keazaman. 

Saya tertarik dengan sukatan pelajaran 
di sekolah agama Rahmah al-Yunusi di 
Padang Panjang. Adakah sekolah- sekolah 
di Tanah Melayu masa itu yang setaraf 
dengan sekolah tersebut dalam usaha 
menyebarkan semangat kebangsaan? 

Di Malaya mak cik tak tahulah. Seingat 
mak cik tidak ada tokoh-tokoh pejuang ke- 
bangsaan daripada kalangan wanita. Yang 
lelaki adalah. Lagipun mak cik tengok tak 
berapa ada sekolah-sekolah yang mena- 
namkan semangat kebangsaaan begini. 
Cara pendidikan nak menyedarkan orang 
Melayu di Tanah Melayu melalui sekolah 
memang tak ada. Sebab itu kita lambat se- 
dar dan lambat merdeka berbanding dengan 
Indonesia. 

Semasa di dalam parti pula, bila mak 
cik mula berjumpa Shamsiah? 

Mak cik ingat mak cik berjumpa dengan 
Shamsiah semasa dia pergi kursus dengan 
Boestamam di Padang Rengas, akhir tahun 
1945. Kemudian mak cik jumpa dia semasa 
kongres AWAS di Kajang. Masa itu mak 
cik jadi pengerusi tetap persidangan itu. 
Shamsiah pula sebagai Ketua Umum 
AWAS. 

Bagaimana Shamsiah di dalam parti? 

Sudah tentu dia berbeza daripada masa 
sekolah dulu. Dia dah ada semangat dan 
keazaman mahu merdekakan Tanah Me- 
layu. Nampaklah dia lebih lantang dan hebat 
daripada masa sekolah dulu. Tambahan pula 
tak ada wanita yang boleh bersyarah seperti 



Aishah Hussien 

Shamsiah Mengambil Alih 
Ketua AWAS Daripada 
Aishah Ghani 



Aishah Hussien dilingkungi orang- 
orang yang bersemangat kebang- 
saan. Daerah kampungnya - Hulu 
Langat - memang merupakan kawasan hot 
spot semangat kebangsaan pada tahun-ta- 
hun sebelum darurat. 

Dua orang abangnya merupakan orang 
kuat API dan PKMM daerah Hulu Langat. 
Pucuk pimpinan PKMM seperti Dr. Bur- 
hanuddin Helmy, Ahmad Boestamam dan 
Ishak Hj. Muhammad (Pak Sako) kerap 
mengunjungi daerah Hulu Langat. Turut 
bersama mereka ialah Shamsiah Fakih. 

Semasa dalam tahun-tahun perjuangan 
ini, ramai di antara pejuang berkahwin se- 
sama sendiri. Bagaimanapun Aishah Hus- 
sien hanya berkahwin dengan Pak Sako 
pada tahun 1953 selepas Pak Sako keluar 
tahanan. Malangnya mereka tidak ada anak 
hasil daripada perkahwinan ini. 

Dalam usianya 63 tahun, Aishah Hussien 
kini menetap di Batu 10, Hulu Langat ber- 
sama-sama Pak Sako. Kenangan lebih 45 
tahun yang lalu kami cungkil kembali. Ini- 
lah inti sari wawancara kami: 

Bila mak cik mula kenal dengan 



Shamsiah Fakih? 

Semenjak dia menjadi ketua AWAS. 
Sebelum itu Ketua AWAS ialah Aishah 
Ghani (sekarang Datin Paduka). Bila Ai- 
shah Ghani berhenti dia dan pimpinan 
PKMM mencari seorang ketua bahagian 
wanitanya. Jadi Shamsiah Fakih sanggup. 
Khabarnya hanya sembilan bulan Aishah 
Ghani dengan Parti Kebangsaan, sebelum 
Shamsiah Fakih mengambil alih. 

Macam mana Shamsiah yang mak cik 
kenal? 

Dia seorang yang pandai berpidato, 
seorang yang peramah, merendah diri, 
pendek kata sederhana. Kadang-kadang 
kami tidur bersama-sama semasa buat kerja 
dalam parti. Di mana-mana dia boleh bawa 
diri dia, kerana dia dah biasa susah. 

Apa agaknya pengalaman yang boleh 
diingat ketika berjuang bersama-sama dia 
tu dalam parti? 

Saya ingat lagi Shamsiah kata dia terima 
tanggungjawab sebagai ketua umpama akar. 
"Saya bukan pandai sangat, saya seperti 
akar, tak ada rotan akar pun berguna. Saya 

cubalah belajar." Dia juga ada menyebut- 
nyebut tentang perjuangan parti kebangsaan 
ini. Kata dia "perjuangan kita ni panjang 
usianya. Bukan makan masa yang sekejap". 

Apa pengalaman pahit dalam perjua- 
ngan menyedarkan orang Melayu masa itu? 

Ada mak cik dan jawatankuasa termasuk 
Shamsiah jalan tiga empat km., di Sg. Long, 
nun di balik bukit, untuk mencari ahli, me- 
nyedarkan rakyat. Kita wanita pada masa 
itu jauh ke belakang kalau dibandingkan 
dengan laki-laki. 

Jalan kaki masuk ke dalam itu? 

Jalan kaki. Tapi tidak pula rasa sebagai 
pengalaman pahit, malah seronok pula, kita 
orang-orang muda, sambil berjalan sambil 
bergurau, sampai bernyanyi, sambil-sambil 
itu sampai. Masa itu mak cik dah kahwin, 
bukan dengan Pak Sako, orang lain. Masa 
dulukan belasan tahun dah ikut kata ibu 
bapa dah kahwin. 

Bagaimana timbul kesedarqn untuk 
berjuang dalam parti, ada orang beri ga- 
lakan? 

Dulu masa parti ini ditubuhkan, orang 
laki-laki berkewajipan membawa masuk 
keluarga terdekatnya dalam parti. Macam 
mak cik oleh kerana tak ada suami, abang 
mak cik dua orang tu yang ajak mak cik 
bergiat dalam parti. 

Mak cik menjadi jawatankuasa sama 
dengan Shamsiah dalam AWAS, apakah 
bentuk program yang diatur oleh Shamsiah 
bersama-sama jawatankuasa dalam usaha 
menyedarkan orang-orang kampung? 

Shamsiah mengatur program kesedaran 

untuk wanita-wanita 
kampung agar maju dari- 
pada segi pemikiran dan 
keilmuan. Wanita-wanita 
kampung ini mesti didi- 
dik supaya mengenal 
dunia luar, bukan sekadar 
ceruk dapur mereka sa- 
haja. Shamsiah mengatur 
kelas-kelas belajar me- 
nulis dan membaca untuk 
wanita buta huruf, kelas- 
kelas memasak dan kelas- 
kelas menjahit, kelas- 
kelas berhias diri agar 
wanita-wanita kampung 
ini boleh bawa diri di 
dalam majlis di mana 
saja. 

Apa usahanya terha- 
dap mendekatkan wanita 
dengan bidang ilmu dan 
maklumat? 

Tiap-tiap orang disu- 
ruh membeli suratkhabar 
untuk yang tahu memba- 
ca, supaya mereka boleh 
mengetahui persoalan 
sekeliling dunia. 




Aishah Hussein. 



Saya difahamkan wanita masa itu 
merupakan orang-orang yang banyak 
berjasa kepada parti kerana pandai 
mengumpul wang untuk kepentingan parti. 
Bagaimana mereka boleh mendapatkan 
wang yang banyak untuk parti? 

Kita sedar orang-orang kampung mana- 
lah banyak duit. Jadi cara yang kami laku- 
kan ialah melalui sistem berdikit-dikit me- 
ngumpul wang dan beras. Contohnya, da- 
lam setiap pekerjaan yang dilakukan untuk 
mencari nafkah, misalnya menoreh getah - 
dapat duit getah asingkan sepuluh sen da- 
ripada jumlah pendapatan setiap hari. Kalau 
beras pula semasa nak masak tu, ambil se- 
genggam simpan dalam bekas lain untuk 
kepentingan parti. Berkat berdikit ini adalah 
hasilnya. Jadi, banyaklah apabila semua 
orang melakukannya. Duit-duit yang diku- 
tip itu diberikan kepada bendahari kam- 
pung, kemudian kepada mak cik sebagai 
bendahari pusat. Kadang-kadang tak sampai 
kerana mereka guna untuk kepentingan 
tempat sendiri. Contohnya orang Singapura 
siang-siang cakap tak boleh derma duit ke- 
rana banyak guna duit di pulau itu. 

Pada masa Inggeris isytiharkan darurat, 
ramai lari ke dalam hutan. Selain Musa 
dan Shamsiah Fakih yang dapat lari ke 
hutan, mak cik ingat siapa lagi yang dapat 
lari? 

Ketua semuanya, Ketua Peta Wahi An- 
nuar, Ketua Tani Musa Ahmad, Ketua Bu- 
ruh Abdullah Sidi. Masa itu semua sama 
umur. Pada tahun 1948 itu kami berumur 
25 tahun. 



Pada fikiran mak cik pada masa itm 
adakah lebih baik lari masuk hutan atau 
lebih baik kena tangkap? 

Dua-dua tak mahu. Sebab dengan kera- 
jaan British kedua-dua susah. 

Pada masa itu adakah pemimpm-pe- 
mimpin PKMM yang tidak masuk hmtarn 
dan tidak kena tangkap. 

Ramai, setengah tu ada ketua-ketaa 
kampung yang tahu dia baik, mereka dija- 
min, tidaklah kena tangkap. Ada yang lari 
ke Singapura dan ke Indonesia. 

Pada pandangan mak cik bagaimana 
orang Melayu terpengaruh dengan ktmm- 
nis? 

Dalam perjuangan kemerdekaan ini kita 
bekerjasama dengan komunis. Kita bukan 
mahukan ideologi mereka — cuma keija- 
sama daripada segi senjata dan strategi me- 
nentang British. Kalau ada orang Melayu 
terpengaruh mungkin semasa berjuang di 
dalam hutan, sukar nak dijelaskan bagai- 
mana keadaan mereka semasa hidup di 
hutan. Semuanya mungkin kerana keadaan 
dan masa. Kalau diberikan pilihan mereka 
tentu tidak suka jadi komunis. 

Agaknya begitulah dengan Shamsiah? 
Yalah agaknya. Kita hanya agak begi- 
tulah. 

Apa pandangan mak cik, Shamsiah nak 
balik? 

Itu keputusan kerajaan. Tapi mak cik 
fikir tak ada salahnya kalau dia sudah insaf. 
Dia pun dah tua, eloklah dia balik. % 

